Lēmuma projekts

**Par cirsmas īpašumā “Medņukalni”, Zeltiņu pagastā, Alūksnes novadā atsavināšanu**

 Izskatot Alūksnes novada pašvaldības aģentūras “Spodra” 11.05.2023. iesniegumu par cirsmas atsavināšanu izsolē, kas 11.05.2023. saņemts Alūksnes novada pašvaldībā un reģistrēts ar Nr. ANP/1-42/23/1734, pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 4. panta otro daļu, 6. panta otro daļu, 8. panta ceturto un piekto daļu, Alūksnes novada pašvaldības mežu apsaimniekošanas plānu 2020. – 2024.gadam,

1. Atsavināt Alūksnes novada pašvaldībai piederošu kustamo mantu – cirsmu Sanitāro izlases cirti (turpmāk – cirsma), īpašumā “Medņukalni”, Zeltiņu pagastā, Alūksnes novadā, īpašuma kadastra Nr. 3694 001 0006, zemes vienībā ar kadastra apzīmējumu 3694 001 0006 (platība 1,32 ha, 1. kvartāla nogabalā Nr.15, pārdodamais koku apjoms cirsmā 82,22 m³), pārdodot to izsolē.
2. Uzdot Alūksnes novada pašvaldības Īpašumu atsavināšanas komisijai organizēt atsavināmās kustamās mantas - cirsmas novērtēšanu, izstrādāt izsoles noteikumus un rīkot izsoli.